Rikunarita-ORG/Wikinium huggingface dataset:
# ลาบวน

| ดินแดนสหพันธ์แห่งลาบวน Wilayah Persekutuan Labuan |
| --- |
| เมืองหลวงดินแดนสหพันธ์ |
| ธงตรา |
|  |
| ประเทศ | มาเลเซีย |
| รัฐ | ดินแดนสหพันธ์ |
| จัดตั้งเป็นดินแดนสหพันธ์ | 16 เมษายน ค.ศ. 1984 |
| เมืองหลวง | วิกตอเรีย |
| การปกครอง |
|  • ปกครองโดย | เปร์บาดานัน ลาบูอัน ลาบูอันคอร์เปอเรชัน |
|  • ประธาน | ดาโตะก์ ยูโซฟ มาฮัล |
| พื้นที่ |
|  • ทั้งหมด | 91.64 ตร.กม. (35.38 ตร.ไมล์) |
| ประชากร (2010) |
|  • ทั้งหมด | 85,272 คน |
|  • ความหนาแน่น | 930 คน/ตร.กม. (2,400 คน/ตร.ไมล์) |
| เขตเวลา | UTC+8 (เวลามาตรฐานมาเลเซีย) |
|  • ฤดูร้อน (เวลาออมแสง) | ไม่ได้สังเกต |
| เว็บไซต์ | www.pl.gov.my |

**ลาบวน** (มลายู: *Labuan*, ยาวี: لابوان) เป็นหนึ่งดินแดนสหพันธ์ที่ประกอบขึ้นเป็นสหพันธ์มาเลเซีย ตั้งอยู่ทางตอนเหนือของเกาะบอร์เนียว ใกล้กับประเทศบรูไน

## อ้างอิง

## แหล่งข้อมูลอื่น

* คู่มือการท่องเที่ยว Labuan จากวิกิท่องเที่ยว (ในภาษาอังกฤษ)
* ลาบวน ที่เว็บไซต์ Curlie
# ภูเขา

เทือกเขาหิมาลัย
**ภูเขา** เป็นลักษณะของพื้นโลกที่มีความสูงกว่าพื้นที่บริเวณโดยรอบ

ภูเขา ทิวเขา หรือเทือกเขาหมายถึง ลักษณะภูมิประเทศ ที่มีความสูงตั้งแต่ 600 เมตรขึ้นไปจากพื้นที่บริเวณรอบ ซึ่งมีลักษณะคล้ายกับเนินเขา แต่ว่าเนินเขานั้น จะมีพื้นที่สูงจากบริเวณรอบ ๆ ประมาณ 150 แต่ไม่เกิน 600 เมตร ภูเขาสามารถแบ่ง เป็นประเภทต่างๆ ดังนี้

* ภูเขาโก่งตัว เกิดจากการบีบอัดตัวของหินหนืด ในแนวขนาน
* ภูเขาเลื่อนตัวหรือหักตัว เกิดจากการเลื่อนของหินทำให้มีการยกตัวและการทรุดตัวเกิดเป็นภูเขา
* ภูเขาโดม เกิดจากการที่หินหนืดดันตัว แต่ว่ายังไม่ทันพ้นพื้นผิวของโลก ก็เย็นตัวก่อน
* ภูเขาไฟ เกิดจากการที่หินละลาย ก่อตัวและทับถมกัน

##### **ความสูงของภูเขา**

ความสูงของภูเขาโดยทั่วไปจะวัดโดยความสูงที่ระดับเหนือน้ำทะเล เช่น เทือกเขาหิมาลัย โดยเฉลี่ยมีความสูงอยู่ที่ระดับ 5 กิโลเมตรเหนือระดับน้ำทะเล ยอดเขาเอเวอเรสต์บนเทือกเขาหิมาลัย และเป็นยอดเขาที่สูงที่สุดในโลก สูงจากระดับน้ำทะเลราวๆ 8.8 กิโลเมตร (8,844 เมตร) ดอยอินทนนท์ซึ่งเป็นยอดเขาที่สูงที่สุดของไทย มีความสูงจากระดับน้ำทะเลที่ 2,565 เมตร

### ทิวเขาและภูเขาที่สำคัญของไทย

* ทิวเขาถนนธงชัย
	+ ทิวเขาอินทนนท์
		- ดอยอินทนนท์
* ทิวเขาแดนลาว
	+ ดอยผ้าห่มปก
* ทิวเขาขุนตาน
* ทิวเขาผีปันน้ำ
	+ ทิวเขาผีปันน้ำตะวันตก
	+ ทิวเขาผีปันน้ำตะวันออก
* ทิวเขาหลวงพระบาง
	+ ภูสอยดาว
	+ ดอยภูคา
	+ ภูเข้
	+ ดอยภูแว
	+ ดอยดงหญ้าหวาย
* ทิวเขาสันกำแพง
* ทิวเขาพนมดงรัก
* ทิวเขาภูพาน
* ทิวเขาเพชรบูรณ์
* ทิวเขาตะนาวศรี
	+ ทิวเขาสันกาลาคีรี
	+ ทิวเขาภูเก็ต
	+ ทิวเขานครศรีธรรมราช

### เทือกเขาและภูเขาที่สำคัญของโลก

* เทือกเขาหิมาลัย
* เทือกเขาร็อกกี
* เทือกเขาแอลป์
* เทือกเขาแอนดีส
* เทือกเขาฮินดูกูช
* เทือกเขาแอตลาส
* เทือกเขาโอลิมปัส

## ดูเพิ่ม

* รายชื่อภูเขาที่สูงที่สุด
* เซเวนซัมมิตส์
* ภูเขาแปดพันเมตร
# ธงชาติคูเวต

ธงชาติคูเวต|  |
|  |
| การใช้ | ธงพลเรือน ธงราชการ และ ธงเรือประจำชาติ |
| สัดส่วนธง | 1:2 |
| ประกาศใช้ | 7 กันยายน พ.ศ. 2504 |
| ออกแบบโดย | ที่คันธงมีรูปสี่เหลี่ยมคางหมูสีดำ ด้านขวามีสีสามแถบ คือ เขียว ขาว แดง |
|  |

**ธงชาติคูเวต** (อาหรับ: علم الكويت) เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบ 3 สีตามแนวนอน ได้แก่ สีเขียว สีขาว และสีแดง เรียงตามลำดับจากบนลงล่าง ที่ด้านคันธงนั้นเป็นรูปสี่เหลี่ยมคางหมู รูปดังกล่าวนี้เรียวไปทางด้านปลายธง ความกว้างตอนปลายสุดเท่ากับความกว้างของแถบสีขาว ธงนี้ได้ประกาศใช้เมื่อวันที่ 7 กันยายน พ.ศ. 2504 และได้ชักขึ้นอย่างเป็นทางการเมื่อวันที่ 24 พฤศจิกายน ปีเดียวกัน

ก่อนหน้านั้น คูเวตใช้ธงสีแดงเป็นธงสำหรับชาติเช่นเดียวกับประเทศอาหรับทั้งหลาย ส่วนสีบนธงชาติในปัจจุบันนี้เป็นสีพันธมิตรอาหรับ แต่ละสีล้วนมีความหมายต่าง ๆ คือ สีดำหมายถึงความพ่ายแพ้ของพวกศัตรู สีแดงคือเลือดที่เปือนบนดาบของชาวคูเวต สีขาวเป็นตัวแทนของความบริสุทธิ์ และสีเขียวหมายถึงแผ่นดินอันอุดมสมบูรณ์ ทั้งนี้ ยังมีอีกแนวคิดหนึ่งเกี่ยวกับสีธงชาติคูเวตกล่าวว่า รูปสี่เหลี่ยมคางหมูสีดำนั้นอาจมีที่มาจากธงชาติอิรักในช่วงก่อน พ.ศ. 2500 ก็ได้ (ธงชาติอิรักในยุคนั้นเป็นธงสี่เหลี่ยมผืนผ้า พื้นสีดำ - เขียว - ขาว มีรูปสี่เหลี่ยมคางหมูสีแดงที่ด้านคันธง ภายในรูปดังกล่าวมีดาวสีขาว 2 ดวง)

ความหมายของสีบนธงชาติ มีที่มาจากบทกวีของซาฟี อัล-ดีน อัล-ฮาลี

| Colour | Symbolism |
| --- | --- |
| สีเขียว | แผ่นดินที่ความอุดมสมบูรณ์ |
| สีขาว | ความสงบสันติสุข |
| สีแดง | ความเป็นชาตินักรบ |
| สีดำ | ความกล้าหาญในการสงคราม |

การแสดงธงชาติคูเวตที่ถูกต้อง มีหลักสำคัญคือ หากแสดงธงตามแนวนอน แถบสีเขียวจะต้องอยู่บนสุดเสมอ กรณีเป็นการแขวนธงไว้ตามแนวตั้ง แถบสีเขียวจะต้องอยู่ทางด้านขวาของธงจากตำแหน่งของผู้มอง

ในปี พ.ศ. 2548 ได้มีการนำธงชาติคูเวตไปออกแบบเป็นว่าวขนาด 1,019 ตารางเมตร ทำขึ้นที่ประเทศนิวซีแลนด์โดยปีเตอร์ ลินน์ และได้ชักอย่างเป็นทางการที่ประเทศคูเวต นับว่าเป็นว่าวที่มีขนาดใหญ่ที่สุดในโลกและยังไม่มีใครสามารถลบสถิติได้

## ธงชาติคูเวตในอดีต

ว่าวธงชาติคูเวตขนาด 1,019 ตารางเมตร โดยปีเตอร์ ลินน์
* พ.ศ. 2442 - 2452
* พ.ศ. 2452 - 2458
* พ.ศ. 2458 - 2499
* ธงประจำตำแหน่งเอเมียร์ พ.ศ. 2499

## อ้างอิง

## แหล่งข้อมูลอื่น

* ธงชาติคูเวต ที่แฟลกส์ออฟเดอะเวิลด์ (ในภาษาอังกฤษ)
* ประวัติธงชาติคูเวต
# ยุคหินกลาง (ยูเรเชีย)

**ยุคหินกลาง** (อังกฤษ: *Mesolithic Period*) เป็นช่วงเวลาระหว่างยุคหินเก่ากับยุคหินใหม่ ในช่วงเวลาประมาณ 5,000 - 10,000 ปีที่แล้ว เป็นเวลาที่มนุษย์ในช่วงเวลานี้เริ่มมีการนำวัสดุธรรมชาติมาใช้ประโยชน์ เช่น ทำตะกร้าสาน ทำรถลาก และเครื่องมือเครื่องใช้ที่ทำด้วยหินก็มีความประณีตมากขึ้น ตลอดจนรู้จักนำสุนัขมาเลี้ยงเป็นสัตว์เลี้ยง

ในสมัยยุคหินกลาง มนุษย์รู้จักการเลี้ยงสัตว์และเริ่มมีการเพาะปลูกพืช แต่อาชีพหลักของมนุษย์ในสมัยนี้ยังคงเป็นการล่าสัตว์ และยังเร่ร่อนไปตามแหล่งสมบูรณ์ โดยมักตั้งหลักแหล่งอยู่ตามแหล่งน้ำ ชายฝั่งทะเล ประกอบอาชีพประมง ล่าสัตว์และบริเวณที่มีความอุดมสมบูรณ์ โดยที่จีนมีการสร้างกำแพงหิน ขวานหิน ขุดอุโมงหิน

ยุคต่อมาหลังจากยุคหินกลาง คือ ยุคหินใหม่ (Neolithic)
# พันธมิตรหลักนอกเนโท

| พันธมิตรหลักนอกเนโท |
| --- |
| สหรัฐในสีเขียว พันธมิตรหลักนอกเนโทในสีส้ม สมาชิกเนโทในสีเขียวอ่อน |
| ประเภท | พันธมิตรทางทหารกับสหรัฐนอกเนโท |
| สมาชิก |
19 ประเทศ
* อัฟกานิสถาน (2012–2021)
* อาร์เจนตินา
* ออสเตรเลีย
* บาห์เรน
* บราซิล
* โคลอมเบีย
* อียิปต์
* อิสราเอล
* ญี่ปุ่น
* จอร์แดน
* คูเวต
* โมร็อกโก
* นิวซีแลนด์
* ปากีสถาน
* ฟิลิปปินส์
* กาตาร์
* เกาหลีใต้
* ไต้หวัน *(โดยพฤตินัย)*
* ไทย
* ตูนิเซีย
 |
| สถาปนา | ค.ศ. 1987 |

**พันธมิตรหลักนอกเนโท** (อังกฤษ: *major non-NATO ally*, อักษรย่อ: MNNA) เป็นคำที่สหรัฐใช้เรียกประเทศพันธมิตรหลักที่ไม่ได้อยู่ในองค์การสนธิสัญญาป้องกันแอตแลนติกเหนือ (เนโท) แม้จะไม่ได้รวมถึงสนธิสัญญาป้องกันร่วมกับสหรัฐ แต่ยังคงได้เปรียบทางการทหารและการเงินที่มากกว่าประเทศที่ไม่ได้อยู่ในเนโท

## รายชื่อสมาชิก

นี่คือประเทศที่ได้รับเลือกเป็นพันธมิตรหลักนอกเนโทของสหรัฐ (ตามลำดับการประกาศ):

พล.อ. ประยุทธ์ จันทร์โอชาที่อาร์ลิงตัน รัฐเวอร์จิเนีย ในวันที่ 6 มิถุนายน ค.ศ. 2013 (ขณะนั้นดำรงตำแหน่งผู้บัญชาการกองทัพบกไทย)

| ประธานาธิบดี | ประเทศ | ปี (ค.ศ.) | อ้างอิง |
| --- | --- | --- | --- |
| โรนัลด์ เรแกน |  ออสเตรเลีย | 1987 |  |
|  อียิปต์ |
|  อิสราเอล |
|  ญี่ปุ่น |
|  เกาหลีใต้ |
| บิล คลินตัน |  จอร์แดน | 1996 |  |
|  นิวซีแลนด์ | 1997 |  |
|  อาร์เจนตินา | 1998 |  |
| จอร์จ ดับเบิลยู. บุช |  บาห์เรน | 2002 |  |
|  ฟิลิปปินส์ | 2003 |  |
|  ไทย |  |
| *ไต้หวัน* (โดยพฤตินัย) |  |
|  คูเวต | 2004 |  |
|  โมร็อกโก |  |
|  ปากีสถาน |  |
| บารัก โอบามา |  อัฟกานิสถาน | 2012–2021 |  |
|  ตูนิเซีย | 2015 |  |
| ดอนัลด์ ทรัมป์ |  บราซิล | 2019 |  |
| โจ ไบเดิน |  กาตาร์ | 2022 |  |
|  โคลอมเบีย |  |
|  เคนยา | 2024 |  |
| ดอนัลด์ ทรัมป์ (สมัยที่สอง) |  ซาอุดีอาระเบีย | 2025 |  |

## อ้างอิง
# การปาหิน

การปาหินในศาสนาคริสต์ เพื่อลงโทษผู้ละเมิดข้อกำหนดวันสะบาโต ภาพจากพระคริสตธรรมคัมภีร์ ภาคพันธสัญญาเดิม ฉบับพิมพ์ ค.ศ. 1545
แผนที่แสดงท้องที่ที่ยังใช้การปาหินเป็นการลงโทษ ไม่ว่าโดยกฎหมายหรือนอกกฎหมาย (ตามข้อมูลใน ค.ศ. 2013)
**การปาหิน** (อังกฤษ: stoning หรือ lapidation) เป็นวิธีประหารชีวิตโดยให้บุคคลปาก้อนหินใส่นักโทษให้นักโทษบาดเจ็บจนตาย เป็นวิธีที่ใช้มาแต่สมัยโบราณสำหรับลงโทษผู้กระทำความผิดมหันต์ และยังใช้อยู่ในบางท้องที่ แต่ปัจจุบันเป็นที่วิจารณ์กันว่า เป็นวิธีการโหดร้ายหรือไร้มนุษยธรรม

คัมภีร์ของศาสนาคริสต์และศาสนายิว เช่น โทราห์และทัลมัด กำหนดให้การปาหินเป็นวิธีลงโทษสำหรับความผิดบางอย่าง แต่ในช่วงเวลาหลายร้อยปี ศาสนายิวแบบแรบไบได้พัฒนาข้อกำหนดในการพิจารณาคดีขึ้น ซึ่งทำให้กฎหมายปาหินนั้นไม่สามารถนำมาใช้ได้อีกในทางปฏิบัติ ส่วนคัมภีร์ของศาสนาอิสลาม เช่น โกหร่าน ไม่ได้เอ่ยถึงการปาหินไว้ แต่กระบวนการยุติธรรมในประเทศอิสลามแต่โบราณนำการปาหินมาเป็นวิธีลงโทษความผิดบางประการที่เกี่ยวกับการร่วมประเวณี โดยอ้างอิงว่า เป็นไปตามหะดีษ (บันทึกถ้อยคำ การกระทำ หรือการอนุญาตโดยนัยของนบีมุฮัมหมัด) นอกจากนี้ ยังวางข้อกำหนดบางประการที่ทำให้การพิสูจน์ความผิดเกี่ยวกับการร่วมประเวณีนั้นแทบจะทำไม่ได้ทางปฏิบัติ

ในทางประวัติศาสตร์ การปาหิน ปรากฏว่า เป็นวิธีมาตรฐานในการประหารชีวิตนักโทษในอิสราเอลโบราณ และยังมีบันทึกอยู่ในต้นยุคศาสนาคริสต์ แต่ในสมัยหลัง ๆ องค์กรตุลาการของยิวมักเลี่ยงไปใช้โทษอื่นแทนการปาหิน ส่วนในประเทศอิสลาม มีการปาหินเพียงไม่กี่กรณีที่บันทึกไว้ในหน้าประวัติศาสตร์ยุคก่อนปัจจุบัน ส่วนในยุคปัจจุบันนั้น ประเทศมุสลิมส่วนใหญ่แม้จะใช้กฎหมายอาญาที่อ้างอิงรูปแบบมาจากตะวันตก แต่ได้สอดแทรกการปาหินและการลงโทษแบบอื่น ๆ เข้าไปภายใต้อิทธิพลของกลุ่มเคลื่อนไหวทางอิสลาม การลงโทษเหล่านี้กลุ่มอนุรักษนิยมทางศาสนามองว่า มีความสำคัญ เพราะถือว่า มีที่มาจากคัมภีร์ทางศาสนา

ปัจจุบัน การปาหินเป็นวิธีลงโทษตามกฎหมายหรือตามประเพณีในกาตาร์ ซาอุดีอาระเบีย ซูดาน โซมาเลีย ไนจีเรียตอนเหนือ บรูไน ปากีสถานในภูมิภาคที่เป็นชนเผ่า มอริเตเนีย เยเมน สหรัฐอาหรับเอมิเรตส์ อัฟกานิสถาน อิรัก และอิหร่าน ในท้องที่เหล่านี้ มีบางแห่ง เป็นต้นว่า อัฟกานิสถานและอิรัก ที่การปาหินไม่ใช่การลงโทษตามกฎหมาย แต่เป็นการลงโทษตามประเพณี และมีการใช้งานในทางนอกเหนือกฎหมาย เช่น โดยคำสั่งของทหารหรือหัวหน้าเผ่า และในบางแห่ง เช่น ไนจีเรียและเยเมน ที่การปาหินเป็นการลงโทษตามกฎหมาย แต่ก็ไม่เคยปรากฏการนำมาใช้งานในทางกฎหมาย อนึ่ง ในโลกมุสลิมนั้น ปรากฏว่า ประชาชนส่วนใหญ่เห็นชอบกับการลงโทษผู้กระทำชู้ด้วยการปาหินให้ตาย เช่น คิดเป็นร้อยละ 86 ของมุสลิมทั้งหมดในปากีสถาน แต่การลงโทษเช่นนี้เป็นที่ประณามของกลุ่มสิทธิมนุษยชนและสังคมโลก ทั้งยังก่อให้เกิดข้อโต้เถียงในระดับนานาชาติอยู่เสมอ

## อ้างอิง
# สหพันธรัฐอาระเบียใต้

| สหพันธรัฐอาระเบียใต้اتحاد الجنوب العربي |
| --- |
| พ.ศ. 2505–พ.ศ. 2510 |
|
ธงชาติ

ตราแผ่นดิน

 |
| ตำแหน่งของสหพันธรัฐอาระเบีย บน คาบสมุทรอาหรับ. |
| สถานะ | รัฐในอารักขาของอังกฤษ |
| เมืองหลวง | เอเดน |
| ภาษาทั่วไป | ภาษาอาหรับ ภาษาอังกฤษ ภาษาอาระเบียใต้สมัยใหม่ |
| รัฐบาล |
| ยุคประวัติศาสตร์ | สงครามเย็น |
|  |
| • ก่อตั้ง  | 4 เมษายน พ.ศ. 2505 |
| • ได้รับเอกราช  | 30 พฤศจิกายน พ.ศ. 2510 |
|  |
| พื้นที่ |
| • รวม | %s |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | อาณานิคมเอเดน |
|  | สหพันธรัฐอาหรับเอมิเรตส์ใต้ |
|  | รัฐสุลต่านเอาลากีบน |

 |

|  |  |
| --- | --- |
| เยเมนใต้ |  |

 |

 |

แผนที่แสดงตั้งสหพันธรัฐอาระเบียใต้และดินแดนในอารักขาอาระเบียใต้
**สหพันธรัฐอาระเบียใต้** (อังกฤษ: *Federation of South Arabia*; อาหรับ: اتحاد الجنوب العربي *Ittihad Al-Janūb Al-‘Arabī*) เป็นการรวมกลุ่มของรัฐที่อยู่ภายใต้การอารักขาของอังกฤษ ซึ่งต่อมาจะเป็นประเทศเยเมนใต้ ก่อตั้งเมื่อ 4 เมษายน พ.ศ. 2505 จากรัฐในอารักขาทั้งหมด 15 รัฐ ที่รวมตัวเป็น สหพันธรัฐอาหรับเอมิเรตส์ใต้ ในวันที่ 18 มกราตม พ.ศ. 2506 ได้รวมอาณานิคมเอเดนเข้ามา ต่อมาในเดือนกรกฎาคม พ.ศ. 2507 รัฐสุลต่านเอาลากีบน ได้รวมเข้ามาด้วย สหพันธรัฐนี้ได้ส่งนักกีฬาเข้าแข่งขันกีฬาเครือจักรภพอังกฤษใน พ.ศ. 2509 ที่จาเมกา ก่อนจะได้รับเอกราชพร้อมกับดินแดนในอารักขาอาระเบียใต้ ในนามประเทศ สาธารณรัฐประชาชนเยเมนใต้ เมื่อ 30 พฤศจิกายน พ.ศ. 2510

## อ้างอิง
# มุฮัรร็อม

|  |
| --- |
| **ปฏิทินฮิจเราะห์** |
| 1. มุฮัรร็อม
2. เศาะฟัร
3. เราะบีอุลเอาวัล
4. เราะบีอุษษานี
5. ญุมาดัลอูลา
6. ญุมาดัษษานี
7. เราะญับ
8. ชะอ์บาน
9. เราะมะฎอน
10. เชาวาล
11. ษุลเกาะอ์ดะฮ์
12. ษุลฮิจญ์ญะฮ์
 |

**มุฮัรร็อม** (อาหรับ: مُحَرَّم) หรือที่คนไทยบางคนรู้จักกันในนาม "มะหะหร่ำ" เป็นเดือนแรกของปฏิทินฮิจเราะห์หรือปฏิทินอิสลาม เป็นเดือนที่มุสลิมชีอะฮ์ไว้อาลัยต่ออิหม่ามฮุซัยน์ หลานตาศาสนทูตมุฮัมมัด ตั้งแต่วันที่ 1 จนถึงวันที่ 10 หรือที่เรียกว่าวันอาชูรออ์ มุสลิมในประเทศไทยและมาเลเซียจะร่วมกันทำขนมบูโบซูรอ หรือที่ชาวชีอะฮ์ในไทยเรียกว่า "หะยีส่า"

## ดูเพิ่ม

* มุฮัรร็อมในความเชื่อของซุนนี
* มุฮัรร็อมในความเชื่อของชีอะฮ์
# แอนดรอยด์

หุ่นแอนดรอยด์รูปร่างผู้หญิงในชื่อว่า แอกทรอยด์ DER ผลิตจากประเทศญี่ปุ่น
**แอนดรอยด์** (อังกฤษ: android) เป็นหุ่นยนต์ที่สร้างขึ้นมาให้มีลักษณะคล้ายกับมนุษย์ โดยปกติแล้วจะเหมือนในทั้งด้านกายภาพและพฤติกรรม
คำนี้ผันมาจากคำกรีก โดย andros หมายถึง "มนุษย์, เพศชาย" และปัจจัยที่ต่อท้ายด้วย -eides ซึ่งเคยมีความหมายว่า "ในสปีชีส์ของ, เหมือนกับ" (จากคำว่า eidos หมายถึง "สปีชีส์" หรือ รูปแแบบ (form)). แม้ว่าแอนดรอยด์จะถูกใช้เรียกครอบคลุมไปถึงหุ่นยนต์ที่สร้างเลียนแบบมนุษย์ทั้งเพศชาย และเพศหญิง แต่มีผู้บัญญัติคำว่า *ไจนอยด์* (อังกฤษ: gynoid) ขึ้นมาเพื่อเรียกหุ่นยนต์ที่มีรูปร่างเลียนแบบมนุษย์เพศหญิง

คำว่า "ดรอยด์" ซึ่งหมายถึงหุ่นยนต์ในเรื่อง สตาร์ วอร์ส ก็ผันมาจากความหมายนี้.
จนถึงขณะนี้ แอนดรอยด์ยังคงมีอยู่แต่ในนิยายวิทยาศาสตร์ บ่อยครั้งในภาพยนตร์และโทรทัศน์.
อย่างไรก็ตาม หุ่นยนต์ฮิวแมนนอยด์ก็มีขึ้นบ้างแล้วในขณะนี้.

พจนานุกรมภาษาอังกฤษ Webster ฉบับปี 1913 ระบุว่า "Android" เป็นได้ทั้งคำนามและคำวิเศษณ์
โดยถ้าเป็นคำนาม หมายถึง "เครื่องจักรหรือเครื่องอัตโนมัติในรูปของมนุษย์" และถ้าเป็นคำวิเศษณ์ หมายถึง "คล้ายมนุษย์"

## ดูเพิ่ม

* หุ่นยนต์ฮิวแมนนอยด์

## อ้างอิง

## แหล่งข้อมูลอื่น

* Android World เก็บถาวร 2009-12-12 ที่ เวย์แบ็กแมชชีน
* Android Science เก็บถาวร 2005-08-22 ที่ เวย์แบ็กแมชชีน
* Historical Android Projects เก็บถาวร 2005-11-25 ที่ เวย์แบ็กแมชชีน รวบรวมโครงการแอนดรอยด์ในประวัติศาสตร์
# หลอดลมอักเสบ

| หลอดลมอักเสบ |
| --- |
|  |
| ภาพ A แสดงตำแหน่งของปอดและหลอดลม ภาพขยาย B แสดงหลอดลมของคนปกติ ภาพขยาย C แสดงหลอดลมของผู้ป่วย |
| การออกเสียง | * /brɒŋˈkaɪtɪs/
 |
| สาขาวิชา | Infectious disease, pulmonology |
| อาการ | Coughing up mucus, wheezing, shortness of breath, chest discomfort |
| ประเภท | Acute, chronic |
| ความชุก | **Acute**: ~5% of people a year **Chronic**: ~5% of people |

**หลอดลมอักเสบ** (อังกฤษ: *bronchitis*) เป็นการอักเสบที่หลอดลมของปอด ผู้ป่วยจะมีอาการน้ำมูกไหล, จาม, หายใจลำบาก และเจ็บทรวงอก หลอดลมอักเสบสามารถจำแนกออกเป็นสองประเภทคือ: แบบเฉียบพลัน และ แบบเรื้อรัง

หลอดลมอักเสบแบบเฉียบพลันมักมีอาการไอเป็นระยะเวลาราวสามสัปดาห์ ซึ่งในผู้ป่วย 90% มักจะมีอาการอักเสบจากเชื้อไวรัสตามมา และไวรัสเหล่านี้สามารถแพร่กระจายผ่านอากาศเมื่อผู้ป่วยไอหรือจาม ซึ่งอาจทำให้ผู้คนรอบข้างติดเชื้อไปด้วย อีกปัจจัยเสี่ยงที่ทำให้หลอดลมอักเสบแบบเฉียบพลันก็คือการสูบยา, ฝุ่น และ มลพิษทางอากาศ ทั้งนี้พบว่ามีผู้ป่วยบางส่วนซึ่งเป็นส่วนน้อย ได้รับแบคทีเรียจากการสูดมลพิษทางอากาศเข้าไปในปริมาณมาก วิธีรักษาหลอดลมอักเสบแบบเฉียบพลันได้แก่การพักผ่อน, รับประทานพาราเซตามอล และ ยาแก้อักเสบชนิดไม่ใช่สเตอรอยด์ จะช่วยบรรเทาลงได้

หลอดลมอักเสบแบบเรื้อรังมักจะปรากฏอาการไอมีเสมหะเป็นระยะเวลาตั้งแต่สามสัปดาห์จนถึงกว่าหนึ่งปี หรืออย่างน้อยสองปี และผู้ป่วยส่วนใหญ่มักจะเป็นโรคปอดอุดกั้นเรื้อรัง (COPD) ร่วมด้วย การสูบยาเป็นสาเหตุที่พบมากที่สุดของกรณีนี้ ในขณะที่มลพิษทางอากาศและพันธุกรรมเป็นสาเหตุส่วนน้อย วิธีรักษาคือการเลิกยาสูบ, การใช้วัคซีน, และทำการฟื้นฟูสมรรถภาพปอด นอกจากนี้ยังต้องทานยาขยายหลอดลมและคอร์ติโคสตีรอยด์เป็นประจำ ในผู้ป่วยบางคนอาจทำการบำบัดด้วยออกซิเจนระยะยาวร่วมด้วย

หลอดลมอักเสบเป็นหนึ่งในโรคสามัญที่พบได้เป็นส่วนมาก ในหนึ่งปีจะมีผู้ใหญ่ราว 5% และเด็กราว 6% ที่เป็นโรคนี้ ในปี 2010 มีรายงานจำนวนผู้ติดเชื้อทั่วโลกราว 329 ล้านคน หรือคิดเป็น 5% ของประชากรโลก และในแต่ละปีจะมีผู้เสียชีวิตจากโรคนี้ราว 2.7-2.9 ล้านคน

## อ้างอิง

## แหล่งข้อมูลอื่น

* NIH entry on Bronchitis
* MedlinePlus entries on Acute bronchitis and Chronic bronchitis
* Mayo Clinic factsheet on bronchitis
# การแบ่งอินเดีย

การแบ่งอินเดีย| ศาสนาเด่นในบริติชราช (ค.ศ. 1901) ซึ่งใช้เป็นเกณฑ์แบ่งดินแดน |
|  |
| วันที่ | 14–15 สิงหาคม ค.ศ. 1947 |
| ที่ตั้ง | อนุทวีปอินเดีย |
| สาเหตุ | พระราชบัญญัติอิสรภาพของอินเดีย ค.ศ. 1947 |
| ผล | การแบ่งบริติชอินเดียเป็นอินเดียและปากีสถาน นำไปสู่ความรุนแรงทางนิกาย การเบียดเบียนทางศาสนาและวิกฤตผู้ลี้ภัย |
| ความสูญเสีย |
| เสียชีวิต 200,000–2,000,000 คน |
| พลัดถิ่น 10–20 ล้านคน |

บริติชอินเดียในอักขรานุกรมภูมิศาสตร์ *The Imperial Gazetteer of India* ค.ศ. 1909 สีชมพูคือบริติชอินเดีย สีเหลืองคือรัฐมหาราชา
**การแบ่งอินเดีย**ในปี ค.ศ. 1947 แยกบริติชอินเดีย ออกเป็นประเทศอินเดียในเครือจักรภพและประเทศปากีสถานในเครือจักรภพ ประเทศอินเดียในเครือจักรภพคือสาธารณรัฐอินเดียปัจจุบัน ขณะที่ประเทศปากีสถานในเครือจักรภพกลายเป็นสาธารณรัฐอิสลามปากีสถานและสาธารณรัฐประชาชนบังกลาเทศ เหตุการณ์นี้รวมถึงการแยกเขตปกครองเบงกอลและรัฐปัญจาบตามประชากรส่วนใหญ่ที่เป็นมุสลิมและไม่ใช่มุสลิม และยังก่อให้เกิดการแยกกองทัพบกบริติชอินเดีย กองทัพเรือบริติชอินเดีย กองทัพอากาศบริติชอินเดีย ราชการอินเดีย การรถไฟอินเดียและกองคลังกลาง การแบ่งอินเดียเป็นสาระสำคัญหนึ่งในพระราชบัญญัติอิสรภาพของอินเดีย ค.ศ. 1947 ซึ่งมีผลให้บริติชราชสิ้นสุด การก่อตั้งประเทศอินเดียในเครือจักรภพและประเทศปากีสถานในเครือจักรภพมีผลตามกฎหมายตอนเที่ยงคืนของวันที่ 14–15 สิงหาคม ค.ศ. 1947

การแบ่งอินเดียทำให้ประชาชน 10–20 ล้านคนต้องพลัดถิ่น ก่อให้ภัยพิบัติครั้งใหญ่ในสองประเทศเกิดใหม่ ประมาณการว่าประชาชน 200,000–1,000,000 คนเสียชีวิตระหว่างการย้ายถิ่นฐาน ซึ่งถือเป็นการอพยพหมู่ครั้งใหญ่ที่สุด และเป็นหนึ่งในวิกฤตผู้ลี้ภัยครั้งร้ายแรงที่สุดในประวัติศาสตร์ นอกจากนี้ยังมีผู้เสียชีวิตจากความรุนแรงประมาณหลายแสนถึงสองล้านคน ความรุนแรงที่เกิดขึ้นยังสร้างความเป็นปรปักษ์และความหวาดระแวงระหว่างอินเดียกับปากีสถานจนถึงปัจจุบัน

ทั้งนี้การแบ่งอินเดียไม่ได้รวมถึงการแยกตัวของบังกลาเทศจากปากีสถานในปี ค.ศ. 1971 หรือการแยกตัวก่อนหน้านั้นของพม่า (ประเทศพม่าปัจจุบัน) และบริติชซีลอน (ประเทศศรีลังกาปัจจุบัน) จากการปกครองอินเดีย เหตุการณ์นี้ยังไม่รวมถึงการรวมรัฐมหาราชาเป็นสองประเทศในเครือเอกภพ หรือข้อพิพาทในการผนวกและแยกรัฐไฮเดอราบาด รัฐชูนาครห์และรัฐชัมมูและกัศมีร์ นอกจากนี้ยังไม่รวมถึงการรวมดินแดนแทรกอินเดียของฝรั่งเศสช่วงค.ศ. 1947–1954 หรือการผนวกอินเดียของโปรตุเกสในปี ค.ศ. 1961 อย่างไรก็ตามหน่วยการเมืองอื่นที่อยู่ร่วมสมัย เช่น ราชอาณาจักรสิกขิม ราชอาณาจักรภูฏาน ราชอาณาจักรเนปาล ราชอาณาจักรอัฟกานิสถานและมัลดีฟส์ไม่ได้รับผลกระทบจากเหตุการณ์นี้

## เชิงอรรถ

### หมายเหตุ

### อ้างอิง

## แหล่งข้อมูลอื่น
# เทนเซ็นต์ วิดีโอ

เทนเซ็นต์ วิดีโอ (WeTV)| โลโก้เทนเซ็นต์ |
| ประเภท | บริการโอทีที สื่อส่งผ่านสัญญาณต่อเนื่อง วีดิทัศน์ตามคำขอ |
| ภาษาที่ใช้ได้ | อังกฤษ ไทย จีน อินโดนีเซีย ฮินดี ญี่ปุ่น เกาหลี โปรตุเกส สเปน |
| เจ้าของ | เทนเซ็นต์ |
| ยูอาร์แอล | wetv.vip - ทั่วโลก v.qq.com - จีนแผ่นดินใหญ่ |
| เชิงพาณิชย์ | ใช่ |

**เทนเซ็นต์ วิดีโอ** (อังกฤษ: *Tencent Video* จีน: 腾讯视频; พินอิน: *Téngxùn Shìpín*) หรือ **วีทีวี** (WeTV) ในเวอร์ชันสากล เป็นเว็บไซต์และแอปพลิเคชันที่ให้บริการโอทีที แบบวีดิทัศน์ตามคำขอสื่อแบบส่งต่อเนื่องทางอินเทอร์เน็ตแบบฟรีและสมัครสมาชิกบริการของประเทศจีน ที่ให้บริการในไทย โดยบริษัท เทนเซ็นต์ (ประเทศไทย) จำกัด มีผู้ใช้งานในมือถือมากกว่า 900 ล้านคน และมีผู้ใช้ต่อเดือน 89 ล้านคน ในเดือนมีนาคม พ.ศ. 2562

เทนเซ็นต์ วิดีโอ เปิดตัวอย่างเป็นทางการในเดือนเมษายน พ.ศ. 2554 พร้อมโดเมนอิสระ เทนเซ็นต์ วิดีโอ รองรับวีดิทัศน์ตามคำขอและการออกอากาศทางโทรทัศน์ออนไลน์และให้การจัดการรายการการขยายระดับเสียงวิดีโอ การปรับคุณภาพสีและบริการอื่น ๆ กลยุทธ์ของ เทนเซ็นต์ วิดีโอ มุ่งเน้นไปที่การพัฒนาเนื้อหาที่เป็นดั้งเดิม และสนับสนุนรายการต้นฉบับ ละคร ภาพยนตร์ และการประกวดภาพยนตร์สั้น ในประเทศไทยให้บริการเนื้อหาประเภทซีรีส์ ละคร ภาพยนตร์ อนิเมะ และรายการวาไรตี้

เดือนตุลาคม พ.ศ. 2560 รายได้ของเทนเซ็นต์ วิดีโอ อยู่ที่ 65.2 พันล้านหยวน (9.87 พันล้านดอลลาร์สหรัฐ) ในเดือนกันยายน พ.ศ. 2560 เทนเซ็นต์ วิดีโอ เป็น 1 ใน 8 แอปพลิเคชันของจีนในมือถือ 30 อันดับแรกที่มีรายได้มากที่สุดในแอปสโตร์ และ กูเกิล เพลย์ ในเดือนตุลาคม พ.ศ. 2560 เทนเซ็นต์ วิดีโอติดอันดับหนึ่งในแอปพลิเคชัน 15 อันดับแรกที่มีรายได้รวมต่อเดือนมากที่สุดทั่วโลก และยังติดอันดับรายได้สูงสุดของแอปพลิเคชันไอโอเอสประเภทความบันเทิงของประเทศจีนในเดือนตุลาคม พ.ศ. 2560

## อ้างอิง

## แหล่งข้อมูลอื่น

* เว็บไซต์อย่างเป็นทางการในจีนแผ่นดินใหญ่
* เว็บไซต์อย่างเป็นทางการทั่วโลก
# เศรยัส ตัฬปเด

| เศรยัส ตัฬปเด श्रेयस तळपदे |
| --- |
|  |
| สารนิเทศภูมิหลัง |
| เกิด |  (1976-01-27) 27 มกราคม ค.ศ. 1976 เศรยัส ตัฬปเด |
| อาชีพ | นักแสดง |
| ปีที่แสดง | 2002 - ปัจจุบัน |

**เศรยัส ตัฬปเด** (มราฐี: श्रेयस तळपदे; เกิด 27 มกราคม พ.ศ. 2519) เป็นนักแสดงชาวอินเดีย ภาพยนตร์ที่สร้างชื่อเสียงให้เขา คือ Bombay to Bangkok นำแสดงร่วมกับ ลีน่า คริสเตนเซ่น และ เรื่องโอม ศานติ โอม นำแสดงร่วมกับ ชาห์รุข ข่าน
# ทางแยกต่างระดับ

ทางแยกต่างระดับในประเทศสวีเดน
ไฟล์:ทางแยกต่างระดับรังสิต.jpgทางแยกต่างระดับในประเทศไทย ทางแยกต่างระดับรังสิต
**ทางแยกต่างระดับ** (อังกฤษ: *interchange*) เป็นบริเวณทางแยกที่เป็นจุดตัดกันหรือเชื่อมกันของถนนตั้งแต่ 2 สายขึ้นไป มีการแยกระดับของถนนมากกว่าหนึ่งระดับขึ้นไป เพื่อเปิดโอกาสให้ทางอย่างน้อยหนึ่งสายสามารถวิ่งผ่านได้ตลอด โดยไม่ต้องข้ามผ่านการจราจรโดยตรง แตกต่างจากทางแยกมาตรฐานที่มีจุดตัดอยู่บนถนนในระดับเดียวกัน ทางแยกต่างระดับใช้กับทางหลวงที่มีการควบคุมการเข้าออก ทางพิเศษ หรือทางหลวงไม่จำกัดความเร็ว ตัดผ่านกับทางพิเศษด้วยกันหรือถนนระดับดิน

## ทางแยกต่างระดับเต็มรูปแบบ

### ทางแยกต่างระดับรูปแบบสี่แยก

#### รูปแบบโคลเวอร์ลีฟ

ทางแยกต่างระดับรูปแบบโคลเวอร์ลีฟ
ทางแยกต่างระดับรูปแบบโคลเวอร์ลีฟในประเทศเนเธอร์แลนด์ทางแยกต่างระดับรูปแบบโคลเวอร์ลีฟ เป็นทางแยกต่างระดับสำหรับสี่แยก 2 ระดับ ที่เกิดจากถนนสายหลักมาตัดกันโดยมีปริมาณรถที่มีความต้องการเลี้ยวมาก เหมาะสำหรับทางแยกในเขตชานเมือง หรือนอกเมืองที่มีปริมาณรถมาก และมักจะพบมากตามทางหลวงเก่า ในพื้นที่ชนบทและในเมืองที่มีความหนาแน่นของประชากรต่ำ

ช่องเลี้ยวขวาทั้งหมดมีทางลาดออกแบบเป็นห่วง (ถ้าขับรถฝั่งขวาจะเป็นช่องเลี้ยวซ้าย) ถ้าจะเลี้ยวขวา อันดับแรกผู้ขับขี่จะต้องขับข้ามหรือลอดใต้เส้นทางที่ต้องการจะไป แล้วเบี่ยงซ้ายไปยังทางลาดที่เลี้ยวโค้งไปประมาณ 270 องศา แล้วบรรจบกับเส้นทางหลักทางด้านขวา และลอดใต้หรือข้ามเส้นทางที่ขับผ่านมาแล้วในตอนแรก

ข้อดีหลักของทางแยกต่างระดับรูปแบบนี้ คือ ต้องการสะพานเพียงแห่งเดียว ซึ่งใช้เงินไม่สูงมากในการก่อสร้างตราบใดที่มีพื้นที่มาก และไม่จำเป็นต้องมีสัญญาณไฟจราจร และมีข้อเสีย คือ เกิดการพัวพันของรถที่เข้าออก ถ้าไม่ใช้ช่องทางรวมและกระจายรถ หรือการสร้างทางคู่ขนานช่วย และต้องใช้พื้นที่เขตทางมาก

## อ้างอิง

## แหล่งข้อมูลอื่น

* Kurumi.com U.S. interchanges directory
* Glossary เก็บถาวร 2010-05-27 ที่ เวย์แบ็กแมชชีน - Part of the publication *Highway Design Handbook for Older Drivers and Pedestrians* เก็บถาวร 2010-05-27 ที่ เวย์แบ็กแมชชีน by the Turner-Fairbank Highway Research Center branch of the U.S. Federal Highway Administration
* Detailed history of interchanges with diagrams เก็บถาวร 2005-03-05 ที่ เวย์แบ็กแมชชีน (ในภาษาเยอรมัน)
* ทางแยกตางระดับ
# พริทอเรีย

| พริทอเรีย
Pretoria |
| --- |
| เมืองหลวง (ฝ่ายบริหาร) |
| ทิวทัศน์กรุงพริทอเรีย |
| ธงตรา |
| ประเทศ |  แอฟริกาใต้ |
| จังหวัด | เคาเต็ง |
| พื้นที่ |
|  • ทั้งหมด | 1,644 ตร.กม. (635 ตร.ไมล์) |
| ความสูง | 1,271 เมตร (4,170 ฟุต) |
| ประชากร (2006) |
|  • ทั้งหมด | 2,345,908 คน |
|  • ความหนาแน่น | 1,400 คน/ตร.กม. (3,700 คน/ตร.ไมล์) |
| เขตเวลา | UTC+2 (SAST) |
| รหัสพื้นที่ | 012 |

**พริทอเรีย** (/prɪˈtɔːriə, pri-/ *prih-TOR-ee-ə, pree-*; อาฟรีกานส์: [prəˈtʊəria] ) เป็นหนึ่งในเมืองหลวงสามเมืองของแอฟริกาใต้ และเป็นศูนย์กลางการบริหารในประเทศแอฟริกาใต้ ทำหน้าที่เป็นเมืองหลวงของฝ่ายบริหารของรัฐบาล และเป็นเมืองที่ตั้งของสถานทูตต่างประเทศทุกแห่งในแอฟริกาใต้และนอกจากจะเป็นเมืองหลวงของประเทศแล้ว ยังเป็นเมืองที่ศูนย์กลางธุรกิจการพาณิชย์เมืองหนึ่งของประเทศแอฟริกาใต้ เนื่องจากอยู่ในที่สูงจึงมีพายุฝนรุนแรง และหิมะตกในฤดูหนาว

พริทอเรียตั้งอยู่บริเวณคร่อมแม่น้ำอาปีส์และทอดยาวไปทางทิศตะวันออกสู่เชิงเขาของเทือกเขามากาลีสเบิร์ก มีชื่อเสียงในฐานะเมืองแห่งการศึกษาและศูนย์กลางการวิจัย โดยเป็นที่ตั้งของมหาวิทยาลัยเทคโนโลยีชวาเน (TUT), มหาวิทยาลัยพริทอเรีย (UP), มหาวิทยาลัยแอฟริกาใต้ (UNISA), สภาการวิจัยวิทยาศาสตร์และอุตสาหกรรม ( CSIR) และสภาวิจัยวิทยาศาสตร์มนุษย์ นอกจากนี้ยังเป็นที่ตั้งของมูลนิธิการวิจัยแห่งชาติและสำนักมาตรฐานแห่งแอฟริกาใต้ ในปี 2010 สาธารณรัฐแอฟริกาใต้ได้รับเกียรติให้เป็นเจ้าภาพจัดการแข่งขันฟุตบอลโลก สนามกีฬาลอฟตัสเวอร์สเฟลด์ในกรุงพริทอเรีย เป็นหนึ่งในบรรดาสนามแข่งขันฟุตบอลโลกในปี 2010

พริทอเรียตั้งชื่อตามอดีตผู้นำประเทศ แอนดรีส์ พริทอเรียส และชาวแอฟริกาใต้เรียกเมืองนี้ว่า "เมืองจาการันดา" เพราะมีต้นศรีตรังหลายพันต้นปลูกตามถนน ในสวนสาธารณะและสวนต่างๆ

## อ้างอิง
# คอลลาดา

| คอลลาดา |
| --- |
|  |
| นามสกุลไฟล์ | `.dae` |
| ชนิดสื่ออินเทอร์เน็ต |
model/vnd.collada+xml |
| พัฒนาโดย | โซนี่ อินเตอร์แอ็กทีฟ เอนเตอร์เทนเมนต์, โครโนสกรุป |
| เปิดตัวครั้งแรก | ตุลาคม 2004 (2004-10) |
| รุ่นล่าสุด | 1.5.0 สิงหาคม 2008 (2008-08) |
| ประเภทของรูปแบบ | คอมพิวเตอร์กราฟิกส์สามมิติ |
| ขยายจาก | XML |
| มาตรฐาน | ISO/PAS 17506:2012 |
| เว็บไซต์ | khronos.org/collada |

**คอลลาดา** (อังกฤษ: *collaborative design activity: COLLADA*) เป็นมาตรฐานไฟล์เพื่อใช้แลกเปลี่ยนข้อมูลระหว่างซอฟต์แวร์เพื่องานกราฟิกส์สามมิติและซอฟต์แวร์ที่มีการประมวลผลสามมิติเช่น Game engine พัฒนาขึ้นโดยบริษัทโซนี่คอมพิวเตอร์เอ็นเตอร์เทนเมนต์ เพื่อใช้เป็นรูปแบบไฟล์อย่างเป็นทางการสำหรับการพัฒนาซอฟต์แวร์บนเพลย์สเตชัน 3 และ เพลย์สเตชันพอร์เทเบิล ปัจจุบันอยู่ใต้ความดูแลของ โครโนสกรุป

คอลลาดาเป็นมาตรฐานแบบเปิด นิยามด้วย XML schema แบบ W3C เพื่อใช้แลกเปลี่ยนข้อมูลระหว่างกัน ได้แก่ข้อมูลคอมพิวเตอร์แอนิเมชันต่าง ๆ เช่น การเคลื่อนไหวแบบใช้กระดูก โมเดลสามมิติ Key frame โดยไฟล์คอลลาดาจะเป็นไฟล์แบบ XML ซึ่งมักใช้นามสกุล .dae (digital asset exchange)

## ซอฟต์แวร์ที่รองรับ

* Maya (โดยใช้ plugin ColladaMaya)
* 3ds Max (โดยใช้ plugin ColladaMax)
* LightWave 3D (version 9.5)
* Maxon|Cinema 4D R11
* Softimage|XSI
* Side Effect's Houdini
* MeshLab
* SketchUp
* Blender
* modo
* Strata 3D.
* Adobe Photoshop
* Unreal engine